text: [{"text_idx": "#000002", "text": "Nah, jadi kisahnya waktu hari raya Idul Fitri\nsemalam ulun sekeluargaan bejalanan ke Pantai Batakan. Total ada 13 urang nang\ntulakan. Ada yang bemobil bedempetan ada jua nang bekendaraan. Kami tulak pas\nhari raya kedua lebaran menurut pemerintah tu nah, pas banar lho gasan"}, {"text_idx": "#000003", "text": "Mulai Banjar kami tulak sekitar jam 11. Amun\nhari normal ke Pantai Batakan tu biasanya 2-3 jam haja kalo lah. Nah, berhubung\nkami tulakan pas Hari Raya, jalanan liwar macetnya. Mulai dari muka desa\nPanyipatan tu mobil temandak mehadangi antrian masuk ke Pantai Batakan. Kanakan\ndalam mobil mulai munyak wan membawai turunan aja bejalan jar. Dikira parak\nsako bejalan mulai wadah macet ke pintu masuk Pantai tu."}, {"text_idx": "#000004", "text": "Imbah meantri kurang lebih 3 jam akhirnya kami\nkawa masuk ke Pantai Batakan. Jadi imbah kami tulak jam 11 dari Banjar tu\nsekalinya hanyar sampai di pantainya jam setengah enam sore. Pas banar tu"}, {"text_idx": "#000005", "text": "Untung sebelum tulak tu sudah memesan kamar di\nPantai Batakan jadi imbah mobil diparkir kami langsung aja menuju penginapan\nyang dipesan tu. Andakannya kada jauh pang pada tepi pantai."}, {"text_idx": "#000006", "text": "Amun handak mengunjungi Pantai Batakan Baru,\nsetiap pengunjung harus menukar tiket seikung urang 5000. Nah, amun handak\nbemalam, kita kawa memesan kamar di dalam pantai harganya 250 ribu semalam. Di\nsepanjang pantai Batakan Baru ini bejejer tu pang wahini penginapannya ada yang\npenginapan haja ada jua yang lawan warungnya. Jadi kada pacangan kelaparan tu\npang karena warungnya di muka kamar. Hehe."}, {"text_idx": "#000007", "text": "Kamarnya nang ada di penginapan Pantai Batakan\nni jujur halus banar pang kada kaya kamar hotel. Di kamar jua disediakan kipas\nangin wan tilam ukuran queen haja. Jadi paling muat beempat aja kamarnya ni. Nyamannya\ntu ya itu pang kawa guring nyaman dibanding guring betenda atau di mobil pas"}, {"text_idx": "#000009", "text": "Nah, di parak area pasar tu sekalinya ada juga\ntenda gasan glamping atau tenda mewah yang tarifnya sama kayak kamar di\npenginapan. Di tenda glamping ni sudah disediakan jua tilam lawan kipas angin\nsama kayak penginapan. Asik pang kayaknya nah amun bemalam di tenda glamping\nni, campingnya dapat tapi tetap nyaman."}, {"text_idx": "#000010", "text": "Ngarannya pantai pastinya kegiatan yang dilakukan\nkada jauh-jauh dari bekunyung lawan main banyu. Nah, imbah bemalam semalam\npaginya kanakan langsung bukah ke pantai gasan bekunyung. Amun belum bisa\nbekunyung kawa menyewa ban di pantai harganya 20 ribu kawa dipakai sepuasnya\nrasanya. Imbah itu ada juga kegiatan banana boat, naik motor ATV lawan naik\nkuda di pantai Batakan ni."}, {"text_idx": "#000011", "text": "Nah bagi kekawanan yang muslim jua kada perlu\nkhawatir di Pantai Batakan ni karena ada musalanya yang jua menyediakan mukena.\nJadi kada usah bingung pas waktu salat tiba kawa ja langsung datang ke musala.\nAda jua aula gasan bekumpulan lawan komunitas pas ada acara. Imbah tu ada jua\ntaman bermain halus gasan kanakan main belungsuran di area pantai."}, {"text_idx": "#000012", "text": "Sayangnya ada satu hal pang nah yang ulun\nkurang ketujui dari Pantai Batakan Baru ni. Sampahnya di mana-mana soalnya kdd\ndisediakan wadah sampah gasan pengunjung. Padahal di Pantai Batakan ni urang\nada yang bemalam, bemasak mie instan lawan bejualan pento pasti ada sampah\nplastiknya. Harusnya ada pang disediakan wadah sampah jadi kada tehambur di"}, {"text_idx": "#000013", "text": "Itu pang tadi kisah ulun bemalam di Pantai\nBatakan. Semoga bemanfaat gasan kekawanan sekalian"}, {"text_idx": "#000016", "text": "Ruli retno21 September 2023 pukul 15.41Masyaallah, tulaknya siang banar dah hari tu jam 11, plus macet lagi ya. Aku biasanya kalo mantai berangkat pagi2 wkwkwk.. Auto eksotik habis dari batakan baru yaBalasHapusBalasanBalasMaria Tanjung Sari21 September 2023 pukul 15.59Aku paling suka ke pantai dulu ketika di Balikpapan, Kalimantan Timur. Ternyata di Kalsel juga ada pantai yang tidak kalah indahnyaBalasHapusBalasanBalas"}, {"text_idx": "#000017", "text": "Masyaallah, tulaknya siang banar dah hari tu jam 11, plus macet lagi ya. Aku biasanya kalo mantai berangkat pagi2 wkwkwk.. Auto eksotik habis dari batakan baru ya"}, {"text_idx": "#000018", "text": "Aku paling suka ke pantai dulu ketika di Balikpapan, Kalimantan Timur. Ternyata di Kalsel juga ada pantai yang tidak kalah indahnya"}]